শিমুরালির এই জনপ্রিয় কালীপুজোর রীতি জানলে চমকে যাবেন, জানুন ৪০০ বছর আগের ইতিহাস

শিমুরালি: প্রায় চার শতাব্দীর পুরোনো ঐতিহ্য, নামই যথেষ্ট! বিরাট গুহ পরিবারের কালীপুজো (Kali Puja 2025)। স্থানীয়দের কাছে তিনি পরিচিত ছিলেন ‘বিরাট রাজা’ নামে। তাঁর নামেই আজও গর্ব করে এই পরিবারের পুজো (Zelar Puja)।

ইতিহাস বলছে, বাংলাদেশের বাসভূমিতে শুরু হয়েছিল এই পুজো। স্বাধীনতার পরে, ১৯৪৭ সালে দেশভাগের পর, পরিবারের সদস্যরা শিমুরালিতে এসে নতুনভাবে পুজো শুরু করেন। তবে সঙ্গে নিয়ে এসেছিলেন তাঁদের পুরনো রীতির এক অমূল্য উত্তরাধিকার প্রতিবারের কাঠামো থেকে একটি অংশ রেখে দেওয়া, যা দিয়ে পরের বছরের প্রতিমা গড়া হয়। সেই রীতি আজও অটুট।

আরও পড়ুন: কালীপুজোর চাঁদার টাকায় চলছিল দেদার মদ্যপান! হাতেনাতে ধরতেই কী হল?

একসময় এখানে হত পশুবলি, যা ছিল পুজোর অন্যতম অংশ। তবে সময়ের সঙ্গে বদল এসেছে। ২০০৪ সালের পর থেকে সেই প্রথা বন্ধ করা হয়েছে। এখনো বলি দেওয়া হয়, কিন্তু তাতে ব্যবহৃত হয় আঁক, চাল, কুমড়ো, শশা ইত্যাদি প্রতীকী উপাদান। আজ এই পুজো শুধু গুহ পরিবারের নয়, সমগ্র এলাকার মানুষের উৎসব। আত্মীয়-স্বজনের পাশাপাশি প্রতিবেশী, বন্ধুবান্ধব সকলের অংশগ্রহণে প্রতিবছর প্রাণ ফিরে পায় এই কালীপুজো।

চারশো বছরের ঐতিহ্যকে বুকে নিয়ে এখনো অটুট আছে বিরাট গুহ পরিবারের কালী আরাধনা, যেখানে ঐতিহ্য, বিশ্বাস আর মানবিকতার মেলবন্ধন ঘটে একসঙ্গে।